CELEX: 62012CN0144
Language: sk
Date: 2012-03-23 00:00:00
Title: Vec C-144/12: Návrh na začatie prejudiciálneho konania, ktorý podal Oberster Gerichtshof (Rakúsko) 23. marca 2012 — Goldbet Sportwetten GmbH/Massimo Sperindeo

23.6.2012   
            
            
               SK
            
            
               Úradný vestník Európskej únie
            
            
               C 184/3
            
         Návrh na začatie prejudiciálneho konania, ktorý podal Oberster Gerichtshof (Rakúsko) 23. marca 2012 — Goldbet Sportwetten GmbH/Massimo Sperindeo
   (Vec C-144/12)
   2012/C 184/04
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobkyňa: Goldbet Sportwetten GmbH
   
      Žalovaný: Massimo Sperindeo
   
      Prejudiciálne otázky
   
   
               1.
            
            
               Má sa článok 6 nariadenia Európskeho parlamentu a Rady (ES) č. 1896/2006 z 12. decembra 2006, ktorým sa zavádza európske konanie o platobnom rozkaze (1) [ďalej len „nariadenie (ES) č. 1896/2006“], vykladať v tom zmysle, že v európskom konaní o platobnom rozkaze má byť použitý aj článok 24 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (2) [ďalej len „nariadenie (ES) č. 44/2001“] na určenie právomoci súdu na základe účasti žalovaného na konaní?
            
         
               2.
            
            
               V prípade kladnej odpovede na prvú otázku:
               Má sa článok 17 nariadenia (ES) č. 1896/2006 v spojení s článkom 24 nariadenia (ES) č. 44/2001 vykladať v tom zmysle, že už podanie odporu proti európskemu platobnému rozkazu vedie k vzniku účasti na konaní, pokiaľ sa v ňom neuplatní námietka absencie právomoci súdu pôvodu?
            
         
               3.
            
            
               V prípade zápornej odpovede na druhú otázku:
               Má sa článok 17 nariadenia (ES) č. 1896/2006 v spojení s článkom 24 nariadenia (ES) č. 44/2001 vykladať tak, že podanie odporu je eventuálne dôvodom vzniku právomoci na základe účasti na konaní v prípade, ak jeho obsahom je už tvrdenie k veci samej, ale nie je namietaná absencia právomoci?
            
         
      (1)  Ú. v. EÚ L 399, s. 1.
   
      (2)  Ú. v. ES L 12, 2001, s. 1; Mim. vyd. 19/004, s. 42.